pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. เผยผลตรวจกุ้งในตลาดกลางกุ้งปลอดเชื้อโควิด ย้ำต้องปรุงสุกก่อนกิน
วันศุกร์ที่ 19 มีนาคม 2564
สธ. เผยผลตรวจกุ้งในตลาดกลางกุ้งปลอดเชื้อโควิด ย้ําต้องปรุงสุกก่อนกิน
กระทรวงสาธารณสุข เผยผลสุ่มตรวจกุ้งในตลาดกลางกุ้ง ไม่พบเชื้อโควิด 19 มีความปลอดภัย บริโภคได้ ย้ําต้องปรุงสุก คงสุ่มตรวจต่อเนื่องเป็นระยะเพื่อสร้างความมั่นใจ
บ่ายวันนี้ (19 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงข่าวการสุ่มตรวจกุ้งในตลาดกลางกุ้ง จ.สมุทรสาคร หลังจากมีการเปิดตลาดอีกครั้ง ตั้งแต่ต้นเดือนมีนาคม 2564 ว่า ขณะนี้ผู้ติดเชื้อในตลาดส่วนใหญ่มีภูมิคุ้มกันแล้ว ซึ่งกระทรวงสาธารณสุขดําเนินการฉีดวัคซีนให้ผู้ค้าในตลาดค่อนข้างมาก ถือว่าเป็นพื้นที่ที่ค่อนข้างปลอดภัยในการเข้าไปใช้บริการ แต่ยังต้องคงมาตรการป้องกันโรค ทั้งการสวมหน้ากาก ล้างมือ และเว้นระยะห่าง
นายแพทย์ศุภกิจกล่าวต่อว่า ประชาชนอาจยังกังวลว่ากุ้งที่ขายในตลาดกลางกุ้งมีความปลอดภัยที่จะนํามาบริโภคหรือไม่ ทางสํานักงานสาธารณสุขจังหวัดสมุทรสาคร ร่วมกับศูนย์วิทยาศาสตร์การแพทย์ที่ 5 จ.สมุทรสงคราม จึงสุ่มเก็บตัวอย่างกุ้งเมื่อวันที่ 8 มีนาคม 2564 จํานวน 5 แพ จากแพกุ้ง 8 แพ รวม 9 ตัวอย่าง เป็นกุ้งขาว 5 ตัวอย่าง และกุ้งก้ามกราม 4 ตัวอย่าง ผลการตรวจไม่พบเชื้อทุกตัวอย่าง จากนี้จะมีการวางแผนสุ่มตรวจแพกุ้งที่เหลือเป็นระยะ เพื่อสร้างความมั่นใจปลอดภัยแก่ประชาชน ทั้งนี้ แม้การตรวจเชื้อโควิด 19 ในอาหารจะมีความซับซ้อนกว่าการตรวจในคน ทั้งการเตรียมตัวอย่าง การสกัด และใช้เทคนิคที่สลับซับซ้อน แต่ห้องปฏิบัติการของกรมวิทยาศาสตร์การแพทย์สามารถดําเนินการได้ และเคยดําเนินการตรวจมาแล้ว ทั้งปลาหมึก ปลากะพง และหอย
“การไปซื้อกุ้งมาทําอาหารถือว่ามีความปลอดภัย ไม่มีเชื้อโควิด แต่การปรุงอาหารยังต้องทําให้สุก ซึ่งช่วยฆ่าเชื้ออื่นๆ ที่อาจติดมากับกุ้ง เช่น เชื้อแบคทีเรีย เป็นต้น จึงบริโภคได้อย่างปลอดภัย สําหรับการฉีดวัคซีนโควิด 19 ยังไม่พบผู้เกิดอาการแพ้รุนแรง อย่างไรก็ตาม บุคคลที่แพ้อาหารทะเลหรือเป็นโรคภูมิแพ้อยู่แล้ว อาจต้องระวังเป็นพิเศษขณะรับวัคซีน เนื่องจากอาจแพ้ส่วนประกอบในวัคซีนได้ แต่เป็นเรื่องเฉพาะบุคคล ซึ่งหลังรับวัคซีนมีระบบการเฝ้าระวังสังเกตอาการที่โรงพยาบาล 30 นาที ส่วนกรณีฉีดวัคซีนแล้วทําให้แพ้กุ้ง-แพ้อาหารทะเลมากขึ้นนั้นไม่มีข้อมูลทางวิทยาศาสตร์” นายแพทย์ศุภกิจกล่าว
นายแพทย์ศุภกิจกล่าวต่อว่า ขณะนี้ประเทศไทยเริ่มทยอยฉีดวัคซีนโควิด 19 แล้ว ขอให้กลุ่มเป้าหมายในพื้นที่เข้ารับวัคซีนตามนัด โดยเฉพาะวัคซีนเข็มที่สอง เพื่อกระตุ้นภูมิคุ้มกัน โดยวันที่ 20 มีนาคม 2564 จะมีวัคซีนของซิโนแวคเข้ามาอีก 8 แสนโดส จะได้ดําเนินการฉีดวัคซีนครอบคลุมมากขึ้น หากเป็นไปตามแผนช่วงเดือนพฤษภาคมจะมีวัคซีนของแอสตร้าเซนเนก้าทยอยออกมา 26 ล้านโดส ทําให้การฉีดวัคซีนครอบคลุมประชากรไม่น้อยกว่าประเทศอื่นในภูมิภาคนี้
********************************* 19 มีนาคม 2564
รัฐบาลไทย-ข่าวทำเนียบรัฐบาล-“กอช. ขอเชิญชวนพระภิกษุสงฆ์ สามเณร สร้างวินัยการออมกับ กอช.”
วันจันทร์ที่ 22 มีนาคม 2564
“กอช. ขอเชิญชวนพระภิกษุสงฆ์ สามเณร สร้างวินัยการออมกับ กอช.”
กอช. ขอเชิญชวนพระภิกษุสงฆ์ สามเณร อายุ 15 – 60 ปี วางแผนออมเงินไว้ใช้หลังอายุ 60 ปี ขั้นต่ําเพียง 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐสูงสุด 1,200  บาทต่อปี สําหรับผู้ที่สนใจสามารถตรวจสอบสิทธิและสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า จากการบรรยายให้ความรู้การวางแผนทางการเงิน การออมเงินให้คณะผู้บริหารโรงเรียนพระปริยัติธรรมทั้ง 14 กลุ่ม แผนกสามัญศึกษา จํานวน 407 โรงเรียน ครอบคลุมพระภิกษุสงฆ์และสามเณรทั่วประเทศ ได้การตอบรับและสนใจออมเงินกับ กอช. โดยรับเงินสมทบเพิ่มจากรัฐบาล
ทั้งนี้ กอช. จึงขอเชิญชวนพระภิกษุสงฆ์ สามเณร วางแผนการออมเงินไว้ใช้หลังอายุ 60 ปี และเป็นตัวอย่างในการสร้างวินัยการออมให้กับประชาชนและชุมชนรอบวัด โดยตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” ทั้งนี้สําหรับผู้ที่มีสิทธิสมัคร เพียงกรอกข้อมูลการสมัครได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ
สําหรับการออมเงินกับ กอช. ผู้ที่มีอายุ 15 – 60 ปี เริ่มต้นออมเงินขั้นต่ําเพียง 50 บาท สูงสุด 13,200 บาทต่อปี และรับเงินสมทบจากรัฐเพิ่มสูงสุด 1,200 บาทต่อปี ตามช่วงอายุของสมาชิก (การรับเงินสมทบเป็นไปตามเงื่อนไข พ.ร.บ. กอช.) สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนโครงการพระราชดำริในสมเด็จเจ้าฟ้าฯ กรมพระศรีสวางควัฒน วรขัตติยราชนารี ลาดยางถนนสายภายในบ้านทับทิมสยาม 03 จังหวัดสระแก้ว
วันจันทร์ที่ 22 มีนาคม 2564
กรมทางหลวงชนบท สนับสนุนโครงการพระราชดําริในสมเด็จเจ้าฟ้าฯ กรมพระศรีสวางควัฒน วรขัตติยราชนารี ลาดยางถนนสายภายในบ้านทับทิมสยาม 03 จังหวัดสระแก้ว
กรมทางหลวงชนบท กระทรวงคมนาคม ดําเนินโครงการก่อสร้างถนนสายภายในบ้านทับทิมสยาม 03 (ตอนที่ 2) อําเภอตาพระยา จังหวัดสระแก้ว เพื่อสนับสนุนโครงการพระราชดําริในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายภายในบ้านทับทิมสยาม 03 (ตอนที่ 2) อําเภอตาพระยา จังหวัดสระแก้ว เพื่อสนับสนุนโครงการพระราชดําริในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
นายปฐม เฉลยวาเรศ อธิบดีกรมทางหลวงชนบท เปิดเผยว่า สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงมีความห่วงใยต่อชีวิตและความเป็นอยู่ของประชาชน ตามแนวชายแดน โดยเฉพาะพื้นที่ติดต่อกับประเทศกัมพูชา ทรงได้เสด็จเยี่ยมราษฎรและมีพระราชดําริในการฟื้นฟูและพัฒนาความเป็นอยู่ของราษฎรให้ดีขึ้น โดยจัดทําโครงการทับทิมสยาม 03 กําหนดยุทธศาสตร์ในการดําเนินงาน 3 ด้าน คือ เศรษฐกิจ สังคม และสิ่งแวดล้อม ซึ่งที่ผ่านมา ทช. ได้ดําเนินโครงการก่อสร้างถนนสายภายในบ้านทับทิมสยาม 03 (ตอนที่ 1) ช่วง กม. ที่ 1+875 ถึง กม. ที่ 6+200 ระยะทาง 4.325 กิโลเมตร (ก่อสร้างแล้วเสร็จ) ทั้งนี้ เพื่อยกระดับคุณภาพชีวิตของประชาชนในพื้นที่ชายแดนไทย - กัมพูชาให้ดีมากยิ่งขึ้น ทช. จึงดําเนินการก่อสร้างถนนสายภายในบ้านทับทิมสยาม 03 (ตอนที่ 2) โดยแบ่งการก่อสร้างออกเป็น 2 ช่วง ได้แก่ กม. ที่ 0+000 - กม. ที่ 1+875 และ กม. ที่ 6+200 - กม. ที่ 15+000 ระยะทางรวม 10.675 กิโลเมตร โดยก่อสร้างเป็นถนนผิวจราจรแบบแอสฟัลติกคอนกรีต ขนาด 2 ช่องจราจร ไป - กลับ พร้อมขยายสะพานคอนกรีตเสริมเหล็กเดิม ก่อสร้างระบบระบายน้ําชุมชน ติดตั้งไฟฟ้าแสงสว่าง เครื่องหมายจราจรและสิ่งอํานวยความปลอดภัยในบริเวณจุดเสี่ยงอันตราย ปัจจุบันการก่อสร้างมีความก้าวหน้าไปแล้วกว่าร้อยละ 91 คาดว่าจะก่อสร้างแล้วเสร็จ ในเดือนเมษายน 2564 ใช้งบประมาณในการก่อสร้างทั้งสิ้น 119.495 ล้านบาท (งบผูกพันปี 2562 - 2565)
ทั้งนี้ เมื่อก่อสร้างแล้วเสร็จ นอกจากจะเป็นการพัฒนาถนนให้ได้มาตรฐานรองรับการเข้าสู่ประชาคมอาเซียน (AEC) สอดรับยุทธศาสตร์ประเทศด้านการพัฒนาโครงสร้างพื้นฐาน การสร้างฐานเศรษฐกิจที่มั่นคงและยั่งยืนแล้ว ยังสอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการเพิ่มประสิทธิภาพและ ลดต้นทุนการขนส่งพืชผลทางการเกษตรให้เป็นไปด้วยความสะดวก รวดเร็ว ปลอดภัย รวมทั้งยังสามารถใช้เป็นเส้นทางลัดในช่วงเทศกาล เพื่อเดินทางเข้าสู่จังหวัดในภาคตะวันออกเฉียงเหนือได้อีกทางหนึ่งด้วย
รัฐบาลไทย-ข่าวทำเนียบรัฐบาล-ประชุมคณะกรรมการพัฒนาการสหกรณ์แห่งชาติ (คพช.) ครั้งที่ 1/2564
วันจันทร์ที่ 22 มีนาคม 2564
ประชุมคณะกรรมการพัฒนาการสหกรณ์แห่งชาติ (คพช.) ครั้งที่ 1/2564
รมช.มนัญญา เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 1/2564 ติดตามการดําเนินงานของสหกรณ์หลายประเด็น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 1/2564 ณ ห้องประชุมกระทรวงเกษตรและสหกรณ์ โดยมี นายอําพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ เข้าร่วมประชุม โดยที่ประชุมได้ติดตามการดําเนินงานของสหกรณ์ในหลายประเด็น อาทิ แนวทางการพัฒนาสหกรณ์การเกษตรในห้วงเวลายุทธศาสตร์ชาติ ความคืบหน้าการหารือแนวทางแก้ไขปัญหาผลกระทบจากโควิด -19 ให้กับสหกรณ์บริการแท็กซี่ แนวทางแก้ไขปัญหาสหกรณ์ผู้ถือหุ้นในบริษัทการบินไทย จํากัด (มหาชน) และกฎกระทรวง เรื่อง การดําเนินงานและการกํากับดูแลสหกรณ์ออมทรัพย์ และสหกรณ์เครดิตยูเนี่ยน พ.ศ.2564 พร้อมทั้งยังได้มีการพิจารณาการกําหนดหลักสูตรฝึกอบรมกรรมการสหกรณ์ให้มีคุณสมบัติตามกฎกระทรวง เรื่อง การดําเนินงานและการกํากับดูแลสหกรณ์ออมทรัพย์ และสหกรณ์เครดิตยูเนี่ยน พ.ศ.2564 (ข้อ 8) พิจารณาการผ่อนผันหลักเกณฑ์และเงื่อนไขการเป็นชุมนุมสหกรณ์ระดับประเทศ พิจารณาการอุทธรณ์ของสหกรณ์เครดิตยูเนี่ยนคลองจั่น จํากัด รวมถึงประเด็นการพิจารณาคณะอนุกรรมการศึกษากรณีการให้สิทธิสมาชิกสหกรณ์ถอนหุ้นคืนบางส่วน ขอขยายเวลาปฏิบัติงาน
รมช.มนัญญา ได้กล่าวมอบนโยบายว่า การดําเนินงานของสหกรณ์นั้นต้องให้ความสําคัญกับสมาชิกสหกรณ์เป็นอันดับแรก และต้องขับเคลื่อนสหกรณ์ให้มีความเข้มแข็ง สามารถพึ่งพาตนเองได้ ซึ่งรัฐบาลเองได้จัดสรรงบประมาณสนับสนุนเครื่องมือ อุปกรณ์ทางการตลาดให้แก่สหกรณ์ เพื่อให้สามารถฟื้นฟูกิจการได้ โดยได้มีการลงพื้นที่ติดตามการดําเนินงานของสหกรณ์ทั่วประเทศ ซึ่งหลายสหกรณ์มีความพร้อม บางสหกรณ์ก็สามารถสร้างแบรนด์สินค้าของตัวเองได้
รัฐบาลไทย-ข่าวทำเนียบรัฐบาล-กรมทางหลวง รวมใจต้านภัยแล้ง พร้อมสนับสนุนน้ำประปาช่วยเหลือประชาชนทั่วประเทศจนกว่าภัยแล้งจะคลี่คลาย
วันจันทร์ที่ 22 มีนาคม 2564
กรมทางหลวง รวมใจต้านภัยแล้ง พร้อมสนับสนุนน้ําประปาช่วยเหลือประชาชนทั่วประเทศจนกว่าภัยแล้งจะคลี่คลาย
กรมทางหลวง (ทล.) กระทรวงคมนาคม ร่วมมือกับการประปาส่วนภูมิภาคดําเนินโครงการ "กรมทางหลวง - การประปาส่วนภูมิภาค รวมใจต้านภัยแล้ง" ประจําปี 2564 สนับสนุนน้ําประปาฟรีจัดส่งโดยรถบรรทุกน้ําของ ทล. เพื่อแจกจ่ายให้แก่ประชาชนที่ได้รับความเดือดร้อน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากสถานการณ์ภัยแล้งที่เกิดขึ้นส่งผลให้หลายพื้นที่ทั่วประเทศประสบปัญหาภัยแล้งที่รุนแรง โดยขณะนี้ประชาชนในหลายจังหวัดทั่วทุกภาคเริ่มได้รับผลกระทบเกี่ยวกับการขาดแคลนน้ํา กรมทางหลวง (ทล.) ได้ตระหนักถึงความเดือดร้อนของประชาชนในความจําเป็นที่ต้องใช้น้ําเพื่อการอุปโภคบริโภคใช้ชีวิตประจําวัน จึงได้ร่วมมือกับการประปาส่วนภูมิภาค จัดโครงการกรมทางหลวง - การประปาส่วนภูมิภาค รวมใจต้านภัยแล้ง ประจําปี 2564 ซึ่งปีนี้เป็นปีที่ 16 ของโครงการดังกล่าว โดยได้รับความร่วมมือจากการประปาส่วนภูมิภาคให้การสนับสนุนน้ําประปาและจัดส่งโดยรถบรรทุกน้ําของ ทล. เพื่อแจกจ่ายให้แก่ประชาชนที่ได้รับความเดือดร้อนขาดแคลนน้ําสําหรับอุปโภคและบริโภคในชีวิตประจําวัน จนกว่าสถานการณ์ภัยแล้งจะคลี่คลาย โดยหน่วยในสังกัด ทล. ประกอบด้วยสํานักงานทางหลวง 18 แห่ง แขวงทางหลวง 104 แห่ง และหมวดทางหลวง 581 แห่ง ซึ่งมีพื้นที่ครอบคลุมทั่วประเทศที่มีความพร้อมทั้ง ด้านบุคลากร เครื่องจักร ยานพาหนะ และวัสดุอุปกรณ์ในการช่วยเหลือประชาชนอย่างทันท่วงที
ทั้งนี้ การดําเนินการดังกล่าวเป็นการดําเนินการตามนโยบายของรัฐบาลและกระทรวงคมนาคมในการร่วมกันแก้ไขปัญหาวิกฤติการณ์ภัยแล้ง ประชาชนหรือหน่วยงานใดประสบปัญหาขาดแคลนน้ําสามารถขอรับความช่วยเหลือได้ที่สํานักงานทางหลวง แขวงทางหลวง หมวดทางหลวงทั่วประเทศ และสามารถขอความช่วยเหลือหรือสอบถามรายละเอียดเพิ่มเติมได้ที่สายด่วนกรมทางหลวง 1586 โทรฟรีทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-รมช.สาธิต วางศิลาฤกษ์ก่อสร้างอาคารศูนย์อุบัติเหตุและโรคหัวใจ 10 ชั้น รพ.พุทธโสธร จ.ฉะเชิงเทรา
วันจันทร์ที่ 1 มีนาคม 2564
รมช.สาธิต วางศิลาฤกษ์ก่อสร้างอาคารศูนย์อุบัติเหตุและโรคหัวใจ 10 ชั้น รพ.พุทธโสธร จ.ฉะเชิงเทรา
รัฐมนตรีช่วยว่าการกระทรวงสาธารณสุข วางศิลาฤกษ์การก่อสร้างอาคารศูนย์อุบัติเหตุและโรคหัวใจ 10 ชั้น รพ.พุทธโสธร จ.ฉะเชิงเทรา เพิ่มศักยภาพรองรับผู้ป่วย อุบัติเหตุฉุกเฉินและโรคหัวใจ ในเขตพื้นที่ระเบียงเศรษฐกิจภาคตะวันออก (EEC) คาดแล้วเสร็จในปี 2567
วันนี้ (1 มีนาคม 2564) ที่ รพ.พุทธโสธร จ.ฉะเชิงเทรา ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีบวงสรวงวางศิลาฤกษ์โครงการก่อสร้างอาคารศูนย์อุบัติเหตุและโรคหัวใจ 10 ชั้น โดยมี นายพูลทรัพย์ สมบูรณ์ปัญญา รองผู้ว่าราชการจังหวัดฉะเชิงเทรา นายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 คณะผู้บริหารและเจ้าหน้าที่ ร่วมพิธี
ดร.สาธิตให้สัมภาษณ์ว่า โรงพยาบาลพุทธโสธร เป็นโรงพยาบาลศูนย์ของจังหวัด ขนาด 595 เตียง มีผู้รับบริการจํานวนมาก อยู่ในเขตพื้นที่บูรณาการพัฒนาระเบียงเศรษฐกิจภาคตะวันออก (EEC) กระทรวงสาธารณสุข มีแผนเพิ่มศักยภาพโรงพยาบาล ให้มีแพทย์ผู้เชี่ยวชาญครบทุกสาขา เครื่องมือแพทย์ที่ทันสมัย ดูแลรักษาผู้ป่วยแบบเบ็ดเสร็จ ลดรอคอย ลดการส่งต่อ สร้างความมั่นใจให้กับประชาชน โดยเฉพาะโรคผู้ป่วยโรคหัวใจ มีอัตราตายผู้ป่วยโรคหลอดเลือดหัวใจ (STEMI) ร้อยละ 5.07 เนื่องจากยังไม่มี CCU และห้องสวนหัวใจ จากสถิติเดือนสิงหาคม 2562 จนถึงเดือนมกราคม 2564 มีผู้ป่วยโรคหัวใจที่ต้องได้รับการผ่าตัดทั้งหมด 156 ราย และรอผ่าตัด จํานวน 74 ราย และมีแผนการก่อสร้างอาคารศูนย์อุบัติเหตุและโรคหัวใจ 10 ชั้น เพื่อรองรับการบริการที่เพิ่มขึ้น ผู้ป่วยโรคหัวใจได้รับการดูแลรักษาด้วยเทคโนโลยีที่ทันสมัย รวดเร็ว ลดอัตราการเสียชีวิต
สําหรับอาคารก่อสร้างศูนย์อุบัติเหตุและโรคหัวใจ เป็นแบบ คสล.10 ชั้น มีพื้นที่ใช้สอยประมาณ 18,672 ตารางเมตร ภายในอาคารจะประกอบด้วย ศูนย์อุบัติเหตุและฉุกเฉิน ห้องเอกซเรย์คอมพิวเตอร์ (CT Scan) เครื่องสร้างภาพด้วยสนามแม่เหล็กไฟฟ้า (MRI) ศูนย์ส่องกล้องและห้องตรวจผู้ป่วยนอกศัลยกรรม ห้องตรวจผู้ป่วยนอกพิเศษนอกเวลา หอผู้ป่วย ICU หัวใจ หอผู้ป่วย ICU อุบัติเหตุ ห้องปฏิบัติการสําหรับการตรวจหัวใจและหลอดเลือดหัวใจ (Cardiac Catheterization Lab) ห้องตรวจหัวใจ ห้องผ่าตัด หอผู้ป่วยสามัญ หอผู้ป่วยพิเศษ ห้องแยกโรค ห้องผู้ป่วยแรงดันลบ (Negative Pressure Room) สํานักงานอํานวยการ ห้องประชุมใหญ่ และห้อง Teleconference กระทรวงสาธารณสุขจึงได้สนับสนุนงบประมาณ 379,945,000 บาท ระยะเวลาก่อสร้าง 1,200 วัน จะแล้วเสร็จภายในปี 2567
ทั้งนี้ โรงพยาบาลพุทธโสธร เป็นโรงพยาบาลขนาด ขนาด 595 เตียง ในปี 2563 มีผู้ป่วยนอกเข้ารับบริการเฉลี่ยวันละ 1,612 คน ผู้ป่วยในเฉลี่ยวันละ 503 คน โรคที่พบส่วนใหญ่ โรคหลอดเลือดสมอง โรคความดันโลหิต เบาหวาน ไตวาย มะเร็ง ในส่วนผู้ป่วยอุบัติเหตุฉุกเฉิน เข้ารับบริการ 19,716 ราย
********************************1 มีนาคม 2564
รัฐบาลไทย-ข่าวทำเนียบรัฐบาล-สธ. ชวนลูกหลานพาผู้สูงวัย มารับบริการในวันหยุด คลินิกผู้สูงอายุนอกเวลาราชการ
วันเสาร์ที่ 13 มีนาคม 2564
สธ. ชวนลูกหลานพาผู้สูงวัย มารับบริการในวันหยุด คลินิกผู้สูงอายุนอกเวลาราชการ
กระทรวงสาธารณสุข เปิดคลินิกผู้สูงอายุนอกเวลา โรงพยาบาลกาฬสินธุ์ ให้บริการในวันเสาร์ เชิญชวนลูกหลานพาผู้สูงอายุมารับบริการ พบแพทย์ผู้เชี่ยวชาญ เข้าถึงบริการสะดวก ลดรอคอย ลดแออัด
วันนี้ (13 มีนาคม 2564) นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข เปิดคลินิกผู้สูงอายุนอกเวลาราชการ โรงพยาบาลกาฬสินธุ์ โดยมีนายทรงพล ใจกริ่ม ผู้ว่าราชการจังหวัดกาฬสินธุ์ นายแพทย์สมฤกษ์ จึงสมาน ผู้ตรวจราชการกระทรวงสาธารณสุข เขตสุขภาพที่ 7 และคณะผู้บริหารกระทรวงสาธารณสุข เข้าร่วมพิธี
นายวัชรพงศ์กล่าวว่า ตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้ทุกโรงพยาบาลจัดระบบบริการ เพิ่มความสะดวกประชาชน ลดรอคอย ลดแออัด และจากสถานการณ์โรคโควิด 19 จําเป็นต้องลดความเสี่ยงการแพร่และรับเชื้อในกลุ่มเปราะบาง โดยเฉพาะผู้สูงอายุให้จัดบริการเฉพาะอํานวยความสะดวก เปิดคลินิกผู้สูงอายุนอกเวลา เป็นของขวัญวันผู้สูงอายุปี 2564 โดยจังหวัดกาฬสินธุ์ มีประชากรผู้สูงอายุถึงร้อยละ 19 โรงพยาบาลกาฬสินธุ์ ได้จัดบริการคลินิกผู้สูงอายุเป็นของขวัญวันผู้สูงอายุปี 2564 โดยเพิ่มบริการนอกเวลาราชการ ในวันเสาร์ จากเดิมที่ให้บริการในวันอังคารและศุกร์เปิดบริการตั้งแต่วันที่ 2 มีนาคม 2564 ช่วยให้บุตรหลานสะดวกในการพาผู้สูงอายุมารับบริการ ไม่ต้องลางาน และมีโอกาสได้พบแพทย์พูดคุย รับฟังแนวทางการดูแลสุขภาพพร้อมกับผู้สูงอายุ มีการลดขั้นตอน จัดให้บริการครอบคลุมครบวงจร โดยแพทย์จะประเมินปัญหาสุขภาพ เพื่อวางแผนการส่งเสริม ป้องกัน รักษา และฟื้นฟูสุขภาพที่เหมาะสมกับปัญหาของผู้สูงอายุ และส่งต่อรับการรักษากับแพทย์เฉพาะทาง รวมทั้งมีการติดตามดูแลต่อเนื่องถึงบ้านจากทีมสหวิชาชีพ และ 3 หมอ
ทั้งนี้ คลินิกผู้สูงอายุ โรงพยาบาลกาฬสินธุ์ เปิดให้บริการตั้งแต่ปี 2557 ให้บริการเฉพาะวันศุกร์ ปัจจุบันมีผู้สูงอายุที่มีภาวะสมองเสื่อม ภาวะหลงลืม อยู่ในการดูแล 78 ราย ผู้สูงอายุที่มารับบริการได้รับการคัดกรองประเมินปัญหาสุขภาพ โรคที่พบบ่อย และความสามารถในการดําเนินชีวิตประจําวัน ตามมาตรฐานการดูแลผู้สูงอายุร้อยละ 100
******************************** 13 มีนาคม 2564
รัฐบาลไทย-ข่าวทำเนียบรัฐบาล-ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
วันพฤหัสบดีที่ 25 มีนาคม 2564
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
...
ปัจจุบันสถานการณ์ต่าง ๆ ของโลกได้เปลี่ยนแปลงไป รวมทั้งวิถีการรับรู้ข้อมูลข่าวสารของประชาชนก็ไปอยู่ในโลกออนไลน์มากขึ้น ทําให้บทบัญญัติบางประการใน พ.ร.บ.ข้อมูลข่าวสารของราชการ พ.ศ.2540 ไม่สอดคล้องกับสภาพการณ์ปัจจุบัน ดังนั้น ครม. ได้เห็นชอบร่าง พ.ร.บ.ข้อมูลข่าวสารของราชการ (ฉบับที่ ..) พ.ศ. .... ซึ่งเป็นการแก้ไขเพิ่มเติม พ.ร.บ. ฉบับเดิม เพื่อให้การบังคับใช้กฎหมายมีประสิทธิภาพมากยิ่งขึ้น โดยสาระสําคัญของการปรับแก้ไขกฎหมายฉบับนี้ คือ
.
1. นําข้อมูลข่าวสารสาธารณะลงประกาศในราชกิจจานุเบกษา พร้อมเผยแพร่หรือเปิดเผยข้อมูลข่าวสารผ่านระบบดิจิทัล
.
2. หากหน่วยงานของรัฐไม่ประกาศ/ไม่จัดหาข้อมูลข่าวสารไว้ให้ประชาชนตรวจดู ปฏิบัติหน้าที่ล่าช้า หรือฝ่าฝืนไม่ปฏิบัติตาม พ.ร.บ.นี้ ประชาชนสามารถร้องเรียนต่อคณะกรรมการข้อมูลข่าวสารของราชการได้
.
3. ข้อมูลข่าวสารที่ห้ามเปิดเผย เช่น ข้อมูลที่อาจเกิดความเสียหายต่อสถาบันพระมหากษัตริย์และข้อมูลการถวายความปลอดภัย ข้อมูลความมั่นคงของรัฐ เช่น ด้านการทหารและการป้องกันประเทศ ด้านข่าวกรอง ก่อการร้าย เป็นต้น
.
4. ข้อมูลที่อาจก่อให้เกิดความเสียหายต่อความสัมพันธ์ระหว่างประเทศ ความมั่นคงทางเศรษฐกิจหรือการเงินการคลังของประเทศ เจ้าหน้าที่รัฐอาจมีคําสั่งไม่ให้เปิดเผยข้อมูลก็ได้
.
5. กรณีที่เจ้าหน้าที่รัฐมีคําสั่งไม่ให้เปิดเผยข้อมูลข่าวสารใด หรือมีคําสั่งไม่รับฟังคําคัดค้าน ผู้ร้องสามารถอุทธรณ์ต่อคณะกรรมการวินิจฉัยเปิดข้อมูลข่าวสารได้ ภายใน 15 วัน
.
6. กําหนดให้มีคณะกรรมการ 2 ชุดคือ 1) คณะกรรมการข้อมูลข่าวสารของราชการ และ 2) คณะกรรมการวินิจฉัยการเปิดเผยข้อมูลข่าวสารสาขาต่าง ๆ ทั้งนี้ หากผู้อุทธรณ์ไม่เห็นด้วยกับคําวินิจฉัยของคณะกรรมการวินิจฉัยฯ สามารถยื่นฟ้องต่อศาลปกครองได้ ภายใน 30 วัน
.
กฎหมายฉบับนี้ นอกจากจะเปิดโอกาสให้ประชาชนเข้าถึงข้อมูลข่าวสารสาธารณะได้อย่างทั่วถึงแล้ว ประชาชนยังสามารถตรวจสอบการทํางานของหน่วยงานของรัฐได้ด้วย ซึ่งจะส่งผลให้ขั้นตอนการทํางานเป็นไปอย่างโปร่งใส เกิดความคุ้มค่าในการใช้จ่ายงบประมาณ และการพัฒนาประเทศ
.
สําหรับขั้นตอนต่อไป จะนําส่งคณะกรรมการประสานงานสภาผู้แทนราษฎรพิจารณาก่อนเสนอรัฐสภา พร้อมแผนการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ต้องออกตามร่างพ.ร.บ. ดังกล่าวด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ร่วมประชุม ศบค. นายกฯ นั่งประธานติดตามสถานการณ์ โควิด – 19 ผ่านระบบการประชุมทางไกล
วันศุกร์ที่ 19 มีนาคม 2564
ดีอีเอส ร่วมประชุม ศบค. นายกฯ นั่งประธานติดตามสถานการณ์ โควิด – 19 ผ่านระบบการประชุมทางไกล
ดีอีเอส ร่วมประชุม ศบค. นายกฯ นั่งประธานติดตามสถานการณ์ โควิด – 19 ผ่านระบบการประชุมทางไกล
เมื่อวันที่ 19 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 ครั้งที่ 4/2564 ผ่านระบบการประชุมทางไกล (Video Conference) ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม โดยมีพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ณ ตึกสันติไมตรี (หลังนอก) ทําเนียบรัฐบาล ซึ่งที่ประชุมได้พิจารณาวาระสําคัญ อาทิ เรื่องการพิจารณาความเหมาะสมในการขยายระยะเวลาประกาศสถานการณ์ฉุกเฉิน ในทุกเขตท้องที่ทั่วราชอาณาจักร คราวที่ 11 (ศูนย์ปฏิบัติการ ศูนย์บริหารสถานการณ์โควิด - 19 / สมช.) , การปรับระดับของพื้นที่สถานการณ์ในพื้นที่ทั่วราชอาณาจักร (ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด - 19 / สธ.) , แผนการให้บริการวัคซีนโควิด – 19 (ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด - 19 / สธ.) , การกาหนดประเภทและระยะเวลากักกันตัวในสถานกักกันตัว (ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด - 19 / สธ.) และแผนการดาเนินการผ่อนคลายมาตรการป้องกันโรคโควิด-19 ในภาพรวมในปี 2564 (ศูนย์ปฏิบัติการ ศูนย์บริหารสถานการณ์โควิด - 19 / สมช.)
*****************
รัฐบาลไทย-ข่าวทำเนียบรัฐบาล-รมว.ยุติธรรม ร่วมประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔
วันศุกร์ที่ 5 มีนาคม 2564
รมว.ยุติธรรม ร่วมประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เข้าร่วมการประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔ ผ่านการประชุมทางไกล (Video Conference)
ในวันพฤหัสบดีที่​ ๔ มีนาคม​ ๒๕๖๔ เวลา​ ๑๐.๐๐ น.​
ณ ห้องประชุม ๑๑-๐๑ ชั้น ๑๑ อาคารกระทรวงยุติธรรม เขตหลักสี่ กรุงเทพฯ
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​
เข้าร่วมการประชุมคณะกรรมการบริหารสถานการณ์ฉุกเฉิน ครั้งที่ ๑/๒๕๖๔
ผ่านการประชุมทางไกล (Video Conference)
โดยมี พลเอก ประวิตร วงษ์สุวรรณ รองนายกรัฐมนตรี เป็นประธานประชุม
โดยวาระที่น่าสนใจ คือ การพิจารณาขยายระยะเวลาการประกาศสถานการณ์ฉุกเฉินที่มีความร้ายแรง
ในเขตท้องที่ทุกอําเภอของ ๓ จังหวัดชายแดนภาคใต้
ยกเว้นอําเภอแม่ลาน อําเภอไม้แก่น จังหวัดปัตตานี อําเภอเบตง จังหวัดยะลา
และอําเภอสุไหงโก-ลก อําเภอสุคิริน อําเภอศรีสาคร จังหวัดนราธิวาส ออกไปอีก ๓ เดือน
ตั้งแต่วันที่ ๒๐ มีนาคม ๒๕๖๔ และสิ้นสุดในวันที่ ๑๙ มิถุนายน ๒๕๖๔
รัฐบาลไทย-ข่าวทำเนียบรัฐบาล-แจ้งเตือนประชาชนเกี่ยวกับการกู้ยืมเงิน
วันพุธที่ 10 มีนาคม 2564
แจ้งเตือนประชาชนเกี่ยวกับการกู้ยืมเงิน
ขณะนี้มีผู้แอบอ้างเป็นผู้ให้บริการทางการเงินผ่านสื่อดิจิทัลหรือช่องทางออนไลน์ต่าง ๆ โดยมีพฤติการณ์หลอกลวงประชาชนที่ประสงค์จะขอกู้ยืมเงินให้ทําสัญญากู้ยืมเงินและให้โอนเงินเป็นค่าดําเนินการหรือค่าธรรมเนียมเข้าบัญชีผู้ให้กู้ (บุคคลธรรมดา) ก่อนล่วงหน้า
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ขณะนี้มีผู้แอบอ้างเป็นผู้ให้บริการทางการเงินผ่านสื่อดิจิทัลหรือช่องทางออนไลน์ต่าง ๆ โดยมีพฤติการณ์หลอกลวงประชาชนที่ประสงค์จะขอกู้ยืมเงินให้ทําสัญญากู้ยืมเงินและให้โอนเงินเป็นค่าดําเนินการหรือค่าธรรมเนียมเข้าบัญชีผู้ให้กู้ (บุคคลธรรมดา) ก่อนล่วงหน้า ในขณะที่ผู้แอบอ้างบางรายมีการแอบอ้างว่าได้รับอนุญาตจากกระทรวงการคลังให้ประกอบธุรกิจสินเชื่อภายใต้การกํากับ และมีการแสดงหนังสืออนุญาตที่ทําการปลอมแปลง โดยเปลี่ยน “ชื่อผู้ประกอบธุรกิจที่เป็นนิติบุคคลที่ได้รับอนุญาตจากรัฐมนตรีว่าการกระทรวงการคลัง” เป็น “ชื่อนิติบุคคลของผู้ที่แอบอ้าง” เพื่อสร้างความน่าเชื่อถือ ทําให้มีประชาชนหลายรายหลงเชื่อและโอนเงินค่าดําเนินการหรือค่าธรรมเนียมไปให้ผู้แอบอ้างและไม่ได้รับเงินกู้ตามความประสงค์ที่จะขอกู้ยืมเงิน ดังนั้น สํานักงานเศรษฐกิจการคลังจึงขอแจ้งเตือนผู้ที่แอบอ้างปลอมใบอนุญาตของทางราชการเพื่อนําไปหลอกลวงประชาชน กระทรวงการคลังจะดําเนินคดีทางกฎหมายกับผู้ที่แอบอ้างดังกล่าว พร้อมทั้งขอแจ้งเตือนประชาชนที่ประสงค์จะขอกู้ยืมเงิน โปรดอย่าหลงเชื่อกลุ่มผู้แอบอ้างที่มีลักษณะดังกล่าว และโอนเงินไปก่อนที่จะได้รับเงินกู้ตามที่ต้องการ รวมทั้งขอเตือนให้ประชาชนที่ประสงค์จะกู้ยืมเงินจากผู้ให้บริการทางการเงินที่ไม่ใช่ธนาคารพาณิชย์ (Non – bank) ตรวจสอบรายชื่อผู้ประกอบธุรกิจสินเชื่อภายใต้การกํากับที่ได้รับใบอนุญาตจากรัฐมนตรีว่าการกระทรวงการคลังที่ถูกต้องตามกฎหมายก่อนที่จะดําเนินการใด ๆ ที่เกี่ยวข้องกับการทําธุรกรรมกู้ยืมเงิน เช่น การทําสัญญากู้ยืมเงิน เป็นต้น เพื่อป้องกันการถูกหลอกลวงและการฉ้อโกงทรัพย์สิน ได้ที่เว็บไซต์ www.1359.go.th หรือ http://164.115.61.50/picofinance/public/ สําหรับกรณีผู้ประกอบธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) หรือสําหรับกรณีผู้ประกอบธุรกิจสินเชื่อรายย่อยเพื่อการประกอบอาชีพภายใต้การกํากับ (สินเชื่อนาโนไฟแนนซ์) และสินเชื่อส่วนบุคคลภายใต้การกํากับ สามารถตรวจสอบรายชื่อผู้ประกอบธุรกิจที่ได้รับอนุญาตจากรัฐมนตรีว่าการกระทรวงการคลัง ได้ที่เว็บไซต์ https://www.bot.or.th/Thai/FinancialInstitutions/WebsiteFI/pages/instlist.aspx ทั้งนี้ หากประชาชนท่านใดพบเบาะแสบุคคลหรือกลุ่มบุคคลที่แอบอ้างสามารถแจ้งข้อมูลได้ที่ศูนย์รับแจ้งการเงินนอกระบบสํานักงานเศรษฐกิจการคลัง สายด่วน 1359 หรือสามารถแจ้งความร้องทุกข์โดยตรงได้ที่สถานีตํารวจในท้องที่ที่เกิดเหตุ หรือสํานักงานตํารวจแห่งชาติ สายด่วน 1599
ศูนย์รับแจ้งการเงินนอกระบบ สํานักงานเศรษฐกิจการคลัง
โทร. สายด่วน 1359
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”
วันพฤหัสบดีที่ 11 มีนาคม 2564
การสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”
ปลัดกอบชัยฯ เปิดการสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”
วันนี้ (11 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การบูรณาการปฏิบัติงานร่วมกันของผู้รับผิดชอบภารกิจด้านกฎหมายของกระทรวงอุตสาหกรรม”เพื่อสนับสนุนการขับเคลื่อนภารกิจและยุทธศาสตร์ของกระทรวงอุตสาหกรรม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​รมต.นร. อนุชา ย้ำสมาชิกอาเซียนพร้อมร่วมมือประเทศคู่เจรจา +3 ขับเคลื่อนสื่อสารยุคดิจิทัล ฝ่าวิกฤติโควิด-19 ไปด้วยกัน
วันศุกร์ที่ 12 มีนาคม 2564
​รมต.นร. อนุชา ย้ําสมาชิกอาเซียนพร้อมร่วมมือประเทศคู่เจรจา +3 ขับเคลื่อนสื่อสารยุคดิจิทัล ฝ่าวิกฤติโควิด-19 ไปด้วยกัน
​รมต.นร. อนุชา ย้ําสมาชิกอาเซียนพร้อมร่วมมือประเทศคู่เจรจา +3 ขับเคลื่อนสื่อสารยุคดิจิทัล ฝ่าวิกฤติโควิด-19 ไปด้วยกัน
วันนี้ (12 มีนาคม 2564) เวลา 13.00 น. ณ กรมประชาสัมพันธ์ นายอนุชา นาคาศัย รัฐมนตรีประจําสํานักนายกรัฐมนตรี หัวหน้าคณะผู้แทนไทย นําคณะร่วมประชุมรัฐมนตรีสารนิเทศอาเซียน และคู่เจรจาบวกสาม ครั้งที่ 6 ภายใต้หัวข้อ "สานต่อประชาคมดิจิทัล เข้าถึง ครอบคลุมเพื่อโอกาสของคนทุกกลุ่ม" ผ่านระบบการประชุมทางไกลผ่านจอภาพ
รัฐมนตรีประจําสํานักนายกรัฐมนตรี กล่าวว่า ไทยในฐานะประธานด้านสื่อและสารสนเทศอาเซียน ช่วงปี 2563-2565 เล็งเห็นถึงความสําคัญในการร่วมมือกับประเทศคู่เจรจา +3 (จีน เกาหลี ญี่ปุ่น) ซึ่งที่ผ่านมา 10 ประเทศอาเซียนได้ร่วมมือกับจีน เกาหลี และญี่ปุ่นผลักดันโครงการที่เป็นประโยชน์ในอาเซียนมากมาย อาทิ โครงการร่วมผลิตสารคดี โครงการพัฒนาบุคลากรด้านสื่อสารมวลชน การพัฒนาเทคโนโลยีการออกอากาศ และส่งเสริมให้ประชาชนมีความเข้าใจและความสัมพันธ์อันดีระหว่างกัน
รัฐมนตรีประจําสํานักนายกรัฐมนตรี ขอบคุณประเทศสมาชิกที่ให้ความร่วมมือสนับสนุนบทบาทด้านสื่อและสารสนเทศตลอดมาจนเห็นผลสําเร็จเป็นรูปธรรม พร้อมย้ําว่าในช่วงปีที่ผ่านมาประเทศสมาชิกอาเซียน รวมทั้งประชาคมโลกประสบปัญหาการแพร่ระบาดเชื้อไวรัสโควิด-19 ซึ่งประเทศสมาชิกอาเซียนได้ร่วมมือกันแก้ไขปัญหานี้ โดยมีข้อริเริ่มต่าง ๆ รวมถึงกรอบการฟื้นฟูที่ครอบคลุมด้านเศรษฐกิจและสังคม ตนมั่นใจว่าประเทศสมาชิกจะผ่านความท้าทายนี้ไปด้วยกันโดยมีการแลกเปลี่ยนความรู้ ประสบการณ์ และแนวทางปฏิบัติที่ดี ระหว่างประเทศสมาชิกอาเซียน ซึ่งการสื่อสารประชาสัมพันธ์เป็นส่วนช่วยที่สําคัญ ผ่านกลไกและความร่วมมือที่ได้ประชุมกันในวันนี้ ขณะที่โลกใบนี้กําลังขับเคลื่อนด้วยการสื่อสารในยุคดิจิทัล เราประชาคมอาเซียนต้องจับมือกัน รับมือกับการเปลี่ยนแปลง นําความรู้ ประสบการณ์ที่มีร่วมด้วยช่วยกัน สู่ความเจริญรุ่งเรืองในอนาคต
.......................................................
รัฐบาลไทย-ข่าวทำเนียบรัฐบาล-กรอ.ยกระดับการตรวจโรงงานด้วยระบบอิเล็กทรอนิกส์ เปิดมิติใหม่รับยุค New Normal นำร่องกว่า 5,000 โรงงานทั่ว กทม.
วันพุธที่ 10 มีนาคม 2564
กรอ.ยกระดับการตรวจโรงงานด้วยระบบอิเล็กทรอนิกส์ เปิดมิติใหม่รับยุค New Normal นําร่องกว่า 5,000 โรงงานทั่ว กทม.
“สุริยะ”สั่งการกรมโรงงานอุตสาหกรรม (กรอ.) ยกระดับการตรวจโรงงานและสถานที่เก็บรักษาวัตถุอันตรายแบบทางไกล (Remote Inspection) เน้นอํานวยความสะดวกให้แก่ผู้ประกอบการ ภายใต้วิถีปกติใหม่ (New Normal) โดยเริ่มให้บริการนําร่องโรงงานกว่า 5,000 โรงงาน พื้นที่ กทม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม มีนโยบายให้หน่วยงานในสังกัดนําระบบอิเล็กทรอนิกส์มาใช้ในกระบวนการทํางาน เพื่ออํานวยความสะดวกในการทําธุรกิจให้แก่ผู้ประกอบการ ตามนโยบาย Ease of Doing Business ของรัฐบาล ซึ่งกรมโรงงานอุตสาหกรรม (กรอ.) เป็นหน่วยงานที่มีภารกิจด้านการออกใบอนุญาต และได้นําระบบอิเล็กทรอนิกส์มาใช้ในกระบวนการออกใบอนุญาตโรงงาน ล่าสุดได้สั่งการให้ กรอ.ยกระดับการให้บริการด้วยการนําระบบอิเล็กทรอนิกส์เข้ามาใช้ตรวจโรงงานทางออนไลน์ เพื่อให้การกํากับดูแลการบังคับใช้กฎหมายเป็นไปอย่างต่อเนื่อง และเพิ่มประสิทธิภาพในการกํากับดูแลของเจ้าหน้าที่ ได้อย่างทั่วถึง รวมทั้งยังสามารถอํานวยความสะดวกในการทําธุรกิจให้แก่ผู้ประกอบการ ภายใต้สถานการณ์การแพร่ระบาดของเชื้อไวรัสโควิด-19 โดยให้บริการนําร่องโรงงานอุตสาหกรรมในเขตพื้นที่ กทม. กว่า 5,000 โรงงาน เริ่มดําเนินการตั้งเดือนมีนาคม 2564 เป็นต้นไป
ด้าน นายประกอบ วิวิธจินดา อธิบดีกรมโรงงานอุตสาหกรรม (กรอ.) กล่าวเพิ่มเติมว่า กรมโรงงานอุตสาหกรรม ได้ดําเนินการตามข้อสั่งการของรัฐมนตรีว่าการกระทรวงอุตสาหกรรม ด้วยการออกประกาศ กรมโรงงานอุตสาหกรรม ว่าด้วยการตรวจสอบโรงงานและสถานที่เก็บรักษาวัตถุอันตรายแบบทางไกล (Remote Inspection) โดยการนําระบบอิเล็กทรอนิกส์มาใช้ในการตรวจโรงงานแทนการลงพื้นที่ในช่วงสถานการณ์การแพร่ระบาดของโรคโควิด-19 ภัยธรรมชาติ หรือจากสถานการณ์อื่น ๆ โดยเจ้าหน้าที่จะประสานงานการตรวจแบบทางไกลผ่านระบบเครือข่ายอินเทอร์เน็ต และแอปพลิเคชั่นต่าง ๆ บนเว็บไซต์ และสมาร์ทโฟน เป็นต้น
“ประกาศของ กรอ. ในเรื่องดังกล่าวมีผลบังคับใช้ทันที โดยกําหนดให้ผู้ประกอบกิจการโรงงาน หรือผู้ที่ครอบครองวัตถุอันตราย ต้องจัดส่งรายงานการตรวจประเมินแบบทางไกล หรือแบบฟอร์มการตรวจติดตามสถานที่ เก็บวัตถุอันตรายทาง E-mail , Line ซึ่งหาก กรอ. พิจารณาแล้วเห็นว่ารายงานดังกล่าว มีความคลุมเครือไม่ชัดเจน หรือ การประกอบกิจการไม่สอดคล้องตามที่กฎหมายกําหนด อาจให้มีการประชุมทางไกลผ่านระบบเครือข่ายอินเทอร์เน็ต เช่น Zoom , Skype , Microsoft Teams , Line VDO Call เพื่อให้สามารถเห็นภาพการประกอบกิจการได้ชัดเจน หรือหากมีข้อสงสัยก็จะส่งเจ้าหน้าที่ลงพื้นที่ตรวจสอบสถานที่ดังกล่าว โดยเริ่มนําร่องในโรงงานอุตสาหกรรมพื้นที่ กทม. จํานวน 5,592 โรงงานก่อน และจะขยายผลไปยังภูมิภาคต่าง ๆ ทั่วประเทศต่อไป”อธิบดีกรมโรงงานฯ กล่าวทิ้งท้าย
รัฐบาลไทย-ข่าวทำเนียบรัฐบาล-สาธารณสุขและสำนักงานเขตหลักสี่เข้าดำเนินการสอบสวนโรคที่ CAAT
วันศุกร์ที่ 19 มีนาคม 2564
สาธารณสุขและสํานักงานเขตหลักสี่เข้าดําเนินการสอบสวนโรคที่ CAAT
สํานักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีสืบเนื่องจากที่พนักงานสํานักงานการบินพลเรือนแห่งประเทศไทย (CAAT) 1 ราย ตรวจพบการติดเชื้อไวรัส COVID-19
สํานักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีสืบเนื่องจากที่พนักงานสํานักงานการบินพลเรือนแห่งประเทศไทย (CAAT) 1 ราย ตรวจพบการติดเชื้อไวรัส COVID-19 ทําให้เมื่อช่วงเช้าของวันนี้ ศูนย์บริการสาธารณสุข 53 ทุ่งสองห้องและสํานักงานเขตหลักสี่ได้เข้ามาสอบสวนโรคและตรวจสถานที่ ณ สํานักงาน CAAT พร้อมทั้งให้แนวทางในการป้องกันการแพร่ระบาด CAAT จึงได้ออกมาตรการต่อเนื่องจากเหตุการณ์ดังกล่าว ซึ่งเป็นไปตามมาตรฐานของกรมควบคุมโรค กระทรวงสาธารณสุข ดังนี้
1. เกณฑ์การประเมินว่าผู้ใดเป็นผู้สัมผัสความเสี่ยงสูง เจ้าหน้าที่ศูนย์บริการสาธารณสุข 53 ทุ่งสองห้องระบุว่า
1.1 ต้องเป็นผู้สัมผัสใกล้ชิดผู้ติดเชื้อคนดังกล่าว เช่น เพื่อนสนิท อาศัยอยู่บ้านเดียวกัน หรือนั่งทํางาน รับประทานอาหารอย่างใกล้ชิด
1.2 พูดคุยกับผู้ติดเชื้อโดยไม่สวมหน้ากากอนามัย ในระยะต่ํากว่า 1 เมตร นาน 5 นาทีขึ้นไป
1.3 อยู่ในสถานที่ปิดร่วมกับผู้ติดเชื้อนานกว่า 15 นาทีขึ้นไป เช่น นั่งในรถตู้หรือประชุมร่วมกับ ผู้ติดเชื้อ
ผู้ที่ถูกประเมินว่าเป็นผู้สัมผัสความเสี่ยงสูง CAAT ได้สั่งการให้กักตัว 14 วัน และต้องถูกบังคับตรวจหาเชื้อไวรัส COVID-19 ทุกกรณี แต่การตรวจหาเชื้อต้องมีระยะเวลาหลังจากสัมผัสผู้ติดเชื้อครั้งสุดท้ายเป็นระยะเวลา 5-7 วัน (ระยะฟักตัวของเชื้อ) สําหรับกรณีนี้ให้ถือว่าวันจันทร์ที่ 15 มีนาคม 2564 ซึ่งเป็นวันมาปฏิบัติงานวันสุดท้ายที่ตึก IT Square ของผู้ติดเชื้อ เป็นวันที่บุคคลแวดล้อมสัมผัสผู้ติดเชื้อ เป็นครั้งสุดท้าย หากต้องตรวจหาเชื้อและได้ผลที่ถูกต้องแน่ชัด ต้องดําเนินการตั้งแต่วันอาทิตย์ที่ 21 มีนาคม 2564
2. จากข้อ 1. บุคคลที่ไม่ได้เข้าเกณฑ์เป็นผู้สัมผัสความเสี่ยงสูง แต่อยู่ในพื้นที่ที่ผู้ติดเชื้อมาปฏิบัติงาน จะถือว่าเป็นผู้สัมผัสความเสี่ยงต่ํา ตัวอย่างเช่น ผู้ที่พูดคุยโดยไม่สวมหน้ากากกับผู้สัมผัสความเสี่ยงสูงผู้ที่ปฏิบัติหน้าที่ในชั้นเดียวกับผู้ติดเชื้อแต่ไม่ได้อยู่ในบริเวณเดียวกัน ซึ่งสําหรับผู้สัมผัสความเสี่ยงต่ําให้เฝ้าระวังอาการตนเอง 14 วัน และ CAAT มีมาตรการให้ต้องปฏิบัติงานที่บ้าน (Work From Home)
3. งดการปฏิบัติหน้าที่ออกตรวจตามสถานที่ต่าง ๆ ของเจ้าหน้าที่ CAAT ที่ปฏิบัติหน้าที่ออกตรวจ (Inspector) รวมถึงขอความร่วมมือบุคคลภายนอกไม่เข้ามาในพื้นที่สํานักงาน CAAT จนกว่าจะยืนยันได้ว่าเจ้าหน้าที่ CAAT ทุกคนไม่ติดเชื้อ คาดการณ์คือจนถึงวันที่ 5 เมษายน 2564 หากมีความจําเป็นต้องประชุม ในช่วงเวลาก่อนวันดังกล่าว ขอความร่วมมือให้ดําเนินการทางช่องทางออนไลน์แทน
4. สํานักงานเขตหลักสี่ จะส่งเจ้าหน้าที่เข้ามาฉีดฆ่าเชื้อทําความสะอาดในพื้นที่สํานักงาน CAAT อีกครั้ง ซึ่งในเบื้องต้น CAAT ได้ให้บริษัทเข้ามาฆ่าเชื้อรมควันภายในสํานักงาน และทําความสะอาดตามจุดเสี่ยงต่าง ๆ แล้วในวันที่ 17 มีนาคม 2564
5. เจ้าหน้าที่ของศูนย์บริการสาธารณสุข 53 ทุ่งสองห้อง จะเร่งสอบสวนโรคจากผู้ติดเชื้อคนดังกล่าวอย่างละเอียด ซึ่งยังไม่มี Timeline อย่างเป็นทางการ ทั้งนี้ CAAT ได้รับแจ้งว่ามีการเผยแพร่ Timeline ของผู้ติดเชื้อคนดังกล่าว จึงขอให้ทุกท่านพิจารณาข้อมูลจากแหล่งที่เชื่อถือได้
ขณะนี้ CAAT ได้เร่งดําเนินการตามมาตรการของกรมควบคุมโรค กระทรวงสาธารณสุขอย่างเคร่งครัด หากมีความคืบหน้าประการใด CAAT จะแจ้งให้ทราบต่อไป
รัฐบาลไทย-ข่าวทำเนียบรัฐบาล-รมว.วธ.ร่วมพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
วันพุธที่ 3 มีนาคม 2564
รมว.วธ.ร่วมพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
รมว.วธ.ร่วมพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
วันพุธที่ ๓ มีนาคม ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง ๑๒ กระทรวง ๑ หน่วยงาน โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี ผู้บริหารระดับสูงของกระทรวงและหน่วยงานที่เกี่ยวข้อง เข้าร่วม ในส่วนของกระทรวงวัฒนธรรมมี นางยุพา ทวีวัฒนะกิจบวร ปลัดกระทรวงวัฒนธรรม ร่วมลงนามบันทึกข้อตงลงความร่วมมือในครั้งนี้ ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-อนุมัติจ้างครูต่างชาติสอนภาษา ในร.ร.ดีประจำตำบล
วันพฤหัสบดีที่ 4 มีนาคม 2564
อนุมัติจ้างครูต่างชาติสอนภาษา ในร.ร.ดีประจําตําบล
วันพุธที่ 3 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้กระทรวงศึกษาธิการ จัดทําบันทึกความเข้าใจว่าด้วยความร่วมมือด้านการศึกษา กับกระทรวงการต่างประเทศ การค้าและการพัฒนาแห่งแคนาดา เพื่อจัดหาครูชาวแคนาดาเข้ามาสอนในสถานศึกษาไทย ในสาขาวิชาภาษาต่างประเทศและอาชีวศึกษา ระยะเวลาดําเนินงาน 1 ปี โดยจะจัดหาครูต่างชาติเข้ามาสอนในโรงเรียนดีประจําตําบล 300 แห่ง ซึ่งคาดว่าจะเริ่มในเดือน พ.ค. 64 สําหรับการผลักดันสมรรถนะด้านภาษาครั้งนี้ จะเน้นที่เด็กปฐมวัย เพราะเป็นช่วงวัยสําคัญในการเรียนรู้ภาษา และเน้นเรื่องการสื่อสารเป็นหลัก ซึ่งจะสอดคล้องไปกับแผนบูรณาการการศึกษา ที่ให้เด็ก ๆ ได้มีโอกาสเรียนภาษาอังกฤษจากครูต่างชาติโดยตรง พร้อมเสริมไปกับการเรียนกับครูชาวไทยที่จบเอกภาษาอังกฤษโดยเฉพาะ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงวัฒนธรรม ร่วมกับสถานเอกอัครราชทูตไอร์แลนด์ประจำประเทศไทย จัดกิจกรรม Global Greening 2021
วันพฤหัสบดีที่ 18 มีนาคม 2564
กระทรวงวัฒนธรรม ร่วมกับสถานเอกอัครราชทูตไอร์แลนด์ประจําประเทศไทย จัดกิจกรรม Global Greening 2021
กระทรวงวัฒนธรรม ร่วมกับสถานเอกอัครราชทูตไอร์แลนด์ประจําประเทศไทย จัดกิจกรรม Global Greening 2021
กระทรวงวัฒนธรรม ร่วมกับสถานเอกอัครราชทูตไอร์แลนด์ประจําประเทศไทย จัดกิจกรรม Global Greening 2021 โดยประดับไฟสีเขียวบริเวณหน้าอาคารวัฒนธรรมวิศิษฏ์ และอาคารศูนย์วัฒนธรรมแห่งประเทศไทย ถนนเทียมร่วมมิตร กรุงเทพฯ ในวันที่ ๑๗ มีนาคม ๒๕๖๔ ตั้งแต่เวลา ๑๘.๐๐ – ๒๒.๐๐ น.
ทั้งนี้ กิจกรรมดังกล่าวจัดขึ้นเพื่อเฉลิมฉลองเนื่องในโอกาสวันชาติไอร์แลนด์ และวันนักบุญแพทริก (St. Patrick’s Day) ซึ่งตรงกับวันที่ ๑๗ มีนาคม ของทุกปี โดยการเปิดไฟสีเขียวตามอาคารและสถานที่สําคัญต่างๆ ทั่วโลก
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลง OECD ย้ำรัฐบาลไทยยึดหลักธรรมาภิบาล ต่อต้านการทุจริต ถูกต้อง โปร่งใส ตรวจสอบได้
วันพุธที่ 24 มีนาคม 2564
นายกฯ กล่าวถ้อยแถลง OECD ย้ํารัฐบาลไทยยึดหลักธรรมาภิบาล ต่อต้านการทุจริต ถูกต้อง โปร่งใส ตรวจสอบได้
นายกฯ กล่าวถ้อยแถลง OECD ย้ํารัฐบาลไทยยึดหลักธรรมาภิบาล ต่อต้านการทุจริต ถูกต้อง โปร่งใส ตรวจสอบได้
วันนี้ (23 มีนาคม 2564) เวลา 17.30 น. (เวลาท้องถิ่นประเทศไทย ซึ่งตรงกับเวลา 11.30 น. ของกรุงปารีส) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบวีดิทัศน์ ในพิธีเปิดงานสัมมนา 2021 OECD Global Anti-Corruption & Integrity Forum ณ กรุงปารีส สาธารณรัฐฝรั่งเศส
เวทีนี้จัดขึ้นโดย องค์การเพื่อความร่วมมือและการพัฒนาทางเศรษฐกิจ (Organisation for Economic Co-operation and Development : OECD) ซึ่งเป็นเวทีในการแลกเปลี่ยนแบ่งปันข้อมูลแนวความคิดและการปฏิบัติ สําหรับปีนี้ OECD ให้ความสําคัญกับบทบาทของความซื่อตรงและต่อต้านการทุจริตในการฟื้นตัวอย่างยืดหยุ่นจากการแพร่ระบาดของโควิด-19 ซึ่งการมีส่วนร่วมของไทยในเวทีนี้จะเป็นโอกาสในการนําเสนอบทบาทของรัฐบาลไทยในการต่อต้านการทุจริตคอร์รัปชั่น เสริมสร้างธรรมาภิบาล โดยเฉพาะอย่างยิ่งในช่วงเวลาของความท้าทายนี้ โดย นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญถ้อยแถลงของนายกรัฐมนตรี ดังนี้
นายกรัฐมนตรียินดีที่ได้มีส่วนร่วมในงานสัมมนาฯ ประเทศไทยตระหนักถึงความสําคัญของปัญหาทุจริตคอร์รัปชันและการเสริมสร้างความซื่อตรง โดยประเทศไทยเป็นประเทศแรกในเอเชียแปซิฟิกที่ได้ประเมินตนเองตามกรอบของ OECD ครบทุกมิติ นําข้อเสนอแนะของ OECD มาเป็นมาตรการในแผนการปฏิรูปประเทศด้านการป้องกันและปราบปรามการทุจริตและประพฤติมิชอบ และนํามาปรับปรุงการประเมินคุณธรรมและความโปร่งใสในการดําเนินงานของหน่วยงานภาครัฐ โดยยึดหลักธรรมาภิบาล (Good Governance) ในการบริหารราชการ ซึ่งมุ่งเน้นการปฏิบัติหน้าที่บนความถูกต้อง โปร่งใส ตรวจสอบได้ ส่งเสริมการเป็นรัฐบาลเปิด (Open Government) ผ่านช่องทางและความเชื่อมโยงทางเทคโนโลยีต่างๆ และให้ประชาชนเข้ามามีส่วนร่วมในกระบวนการทํางานของรัฐ ผ่านการแจ้งเบาะแสหรือให้ข้อมูลเพื่อต่อต้านการทุจริต
ในโอกาสนี้ นายกรัฐมนตรีได้ขอบคุณ OECD สําหรับความร่วมมือกับหน่วยงานต่างๆ ของประเทศไทย ภายใต้โครงการ OECD-Thailand Country Programme ซึ่งในเดือนเมษายน 2564 ไทยจะมีการเปิดตัวรายงานการเสริมสร้างความซื่อตรงในการบริหารงานภาครัฐ ระยะที่ 2 หวังว่าไทยจะเป็นต้นแบบให้ประเทศอื่นๆ ได้ นายกรัฐมนตรีเชื่อมั่นว่า การสานพลังร่วมมือจากทุกภาคส่วนจะเป็นพลังสําคัญ ทั้งนี้ ช่วงวิกฤตโควิด-19 ที่ผ่านมา ประเทศไทยแก้ไขปัญหาได้อย่างมีประสิทธิภาพเพราะได้รับความร่วมมือจากทุกภาคส่วน บูรณาการข้อมูลเพื่อการตัดสินใจอย่างรอบด้าน จึงทําให้ตอบสนองต่อวิกฤตได้อย่างรวดเร็ว ช่วยเหลือประชาชนได้ทั่วถึงทุกกลุ่มอย่างเป็นธรรม และส่งผลให้ประเทศไทยได้รับการยกย่องจากนานาประเทศ
รัฐบาลไทย-ข่าวทำเนียบรัฐบาล-วธ.เปิดอบรมเสริมสร้างบุคลิกภาพและพัฒนาสมรรถนะการปฏิบัติงานพิธีฯ ตำแหน่ง “จ่าปี่”  เน้นมีความรู้ ความสามารถปฏิบัติงานได้อย่างถูกต้องตามขนบธรรมเนียมและจารีตประเพณีของราชสำนัก
วันจันทร์ที่ 8 มีนาคม 2564
วธ.เปิดอบรมเสริมสร้างบุคลิกภาพและพัฒนาสมรรถนะการปฏิบัติงานพิธีฯ ตําแหน่ง “จ่าปี่”  เน้นมีความรู้ ความสามารถปฏิบัติงานได้อย่างถูกต้องตามขนบธรรมเนียมและจารีตประเพณีของราชสํานัก
วธ.เปิดอบรมเสริมสร้างบุคลิกภาพและพัฒนาสมรรถนะการปฏิบัติงานพิธีฯ ตําแหน่ง “จ่าปี่”  เน้นมีความรู้ ความสามารถปฏิบัติงานได้อย่างถูกต้องตามขนบธรรมเนียมและจารีตประเพณีของราชสํานัก
วธ.เปิดอบรมเสริมสร้างบุคลิกภาพและพัฒนาสมรรถนะการปฏิบัติงานพิธีฯ ตําแหน่ง“จ่าปี่”เน้นมีความรู้ ความสามารถปฏิบัติงานได้อย่างถูกต้องตามขนบธรรมเนียมและจารีตประเพณีของราชสํานัก
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการเสริมสร้างบุคลิกภาพและพัฒนาสมรรถนะการปฏิบัติงานพิธี หลักสูตรพัฒนาบุคลิกภาพและเสริมสร้างสมรรถนะการปฏิบัติงานพิธี (บรรจุใหม่) รุ่นที่1ประจําปีงบประมาณ พ.ศ. 2564 โดยมี นายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร รักษาราชการแทนผู้อํานวยการกองพิธีการศพที่ได้รับพระราชทาน ผู้บริหาร ข้าราชการ และเจ้าหน้าที่ที่เกี่ยวข้องเข้าร่วม ณ อาคารไทยนิทัศน์ ศูนย์วัฒนธรรมแห่งประเทศไทย โดยมีเจ้าหน้าที่บรรจุใหม่เข้าอบรมครั้งนี้ 16 คน
ปลัดกระทรวงวัฒนธรรม กล่าวว่า กระทรวงวัฒนธรรม (วธ.)สนองงานตามพระบรมราโชบายอย่างสมพระเกียรติ และเป็นการสืบทอดขนบธรรมเนียม จารีตประเพณีของราชสํานักเกี่ยวกับพิธีการศพที่ได้รับพระราชทาน โดยภารกิจพิธีการศพที่ได้รับพระราชทานเป็นภารกิจที่ต้องปฏิบัติให้ถูกต้องตามแนวปฏิบัติที่สํานักพระราชวังกําหนด ซึ่งเป็นไปตามโบราณราชประเพณีของราชสํานัก เจ้าหน้าที่ผู้ปฏิบัติงานต้องได้รับการอบรมฝึกฝนให้มีความรู้ความเชี่ยวชาญ และมีความพร้อมในการปฏิบัติงานตามหมายรับสั่งมิให้บกพร่อง
ทั้งนี้การอบรมดังกล่าวจัดขึ้นเพื่อให้ผู้เข้ารับการฝึกอบรมมีความรู้ ความเข้าใจ สามารถเป็นผู้ปฏิบัติงานพิธีการศพที่ได้รับพระราชทานได้ โดยเฉพาะตําแหน่งเจ้าหน้าที่ปฏิบัติงานพิธี (จ่าปี่)ซึ่งเป็นตําแหน่งที่ต้องให้ผู้เข้ารับการฝึกอบรม มีความรู้ ความเข้าใจ สามารถอธิบายกฎระเบียบ วิธีปฏิบัติพิธีการศพที่ได้รับพระราชทานได้อย่างถูกต้องและผู้เข้ารับการฝึกอบรม จะต้องมีความรู้ ความเข้าใจ และมีทักษะในการเป่าปี่ไฉน เพลงพญาโศกลอยลมที่สําคัญเพื่อให้ผู้เข้ารับการฝึกอบรม สามารถปฏิบัติงานพิธีการศพที่ได้รับพระราชทานได้อย่างถูกต้องแม่นยําและถูกต้องตามขนบธรรมเนียมและจารีตประเพณีของราชสํานัก ซึ่งการเสริมสร้างสมรรถนะให้กับบุคลากรเป็นแนวทางหนึ่งในการพัฒนาคนและสังคมไทยตามนโยบายรัฐบาล ซึ่งถือเป็นเรื่องที่มีความละเอียดอ่อนและมีความสําคัญ ดังนั้น ขอให้ผู้ที่ผ่านการอบรมครั้งนี้ นําความรู้ที่ได้รับไปใช้ในการปฏิบัติงานได้อย่างมีประสิทธิภาพ
ทั้งนี้ ปี่ไฉน ใช้เป่านําหมู่กลองชนะ สําหรับประโคมในงานพระราชทานเพลิงศพที่ได้รับพระราชทาน คนเป่าปี่นํา เรียกว่า จ่าปี่
----------------------
รัฐบาลไทย-ข่าวทำเนียบรัฐบาล-กสร. ปั้นเมนเทอร์แบบมืออาชีพ ไว้สอนงานให้บุคลากรใหม่
วันพฤหัสบดีที่ 4 มีนาคม 2564
กสร. ปั้นเมนเทอร์แบบมืออาชีพ ไว้สอนงานให้บุคลากรใหม่
กสร.เสริมสร้างและพัฒนาศักยภาพบุคลากร ฝึกฝนให้เป็นพี่เลี้ยง (Mentors) แบบมืออาชีพ หวังให้สอนงานบุคลากรที่มีประสบการณ์น้อยกว่า หรือบุคลากรใหม่ ให้สามารถปฏิบัติงานได้อย่างมีคุณภาพ บนพื้นฐานของระบบการพัฒนาบุคลากรอย่างสร้างสรรค์ที่มั่นคง และยั่งยืน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า ปัจจุบันอัตราการลาออกและการเกษียณอายุของข้าราชการ ในแต่ละปีมีแนวโน้มที่เพิ่มขึ้น ทําให้องค์ความรู้ที่เกิดจากการสั่งสมประสบการณ์ในการทํางานของบุคลากรเหล่านี้ อาจจะสูญหายไปพร้อมกับตัวบุคคลจนน่าเสียดาย ดังนั้น เพื่อให้เกิดการถ่ายทอดองค์ความรู้โดยนํามาพัฒนาให้เกิดเป็นการสอนงานในระบบพี่เลี้ยง (Mentoring) ที่มีความจําเป็น เนื่องจากเป็นหลักการที่ช่วยส่งเสริม และพัฒนาบุคลากรให้มีศักยภาพ ก่อให้เกิดความร่วมมือร่วมใจ มีปฏิสัมพันธ์ที่ดีต่อกัน ทํางานอย่างซื่อสัตย์สุจริต โดยเป็นไปตามกฎระเบียบ ส่งผลให้การดําเนินการขององค์กรเป็นไปอย่างราบรื่น สอดรับกับนโยบายของรัฐมนตรีว่าการกระทรวงแรงงาน นายสุชาติ ชมกลิ่น ที่ให้ความสําคัญกับการพัฒนาทรัพยากรมนุษย์เป็นอย่างยิ่ง มีความต้องการให้บุคลากรในสังกัดกระทรวงแรงงานได้มีความเป็นพี่ เป็นน้องกันมีน้ําใจช่วยเหลือกันทั้งในเรื่องงาน และความสัมพันธ์ส่วนตัว กรมสวัสดิการและคุ้มครองแรงงาน จึงได้จัดทําหลักสูตร การสร้างและพัฒนาการสอนงานและการเป็นพี่เลี้ยงของกรมขึ้น จํานวน 2 รุ่น เพื่อเสริมสร้างและพัฒนาศักยภาพบุคลากรกรมในด้านการสอนงาน แนะนํา และการเป็นพี่เลี้ยงที่มีคุณภาพ สามารถถ่ายทอดองค์ความรู้ในแต่ละภารกิจของกรมได้อย่างถูกต้องเหมาะสม เพื่อช่วยให้บุคลากรใหม่สามารถเรียนรู้และปฏิบัติงานได้อย่างราบรื่นและรวดเร็ว ลดความผิดพลาดในการทํางาน รวมทั้งมีความรู้ ความเข้าใจในวัฒนธรรมองค์กร ลักษณะ การทํางานร่วมกัน และนําไปสู่การมีทัศนคติที่ดีต่อกรม
อธิบดี กสร. กล่าวต่อว่า ผู้เข้าอบรมเป็นข้าราชการของกรม ประเภทวิชาการตั้งแต่ระดับปฏิบัติการจนถึง ชํานาญการพิเศษ ในสังกัดทั้งส่วนกลางและส่วนภูมิภาค รวมจํานวนทั้งสิ้น 86 คน ใช้เวลาอบรมรุ่นละ 5 วัน อย่างเข้มข้นด้วยรูปแบบการบรรยายและฝึกปฏิบัติ ฝึกฝนให้เป็นพี่เลี้ยงแบบมืออาชีพ และออกไปทําหน้าที่สอนงาน เป็นที่ปรึกษาให้กับน้องใหม่ หรือผู้ที่มีประสบการณ์น้อยกว่าด้วยความมั่นใจ จนทําให้ผู้ที่ได้รับการสอนงานเกิดทักษะการทํางานที่ดีขึ้น อันจะส่งผลให้เกิดความรัก ความผูกพันในองค์กร เนื่องจากได้รับความช่วยเหลือ การสอนงาน การสนับสนุน ทั้งการมีความรู้สึกไว้ใจ และเป็นมิตรกับผู้ฝึกสอน หรือผู้บังคับบัญชา ตลอดจนหากมีข้อผิดพลาด ถือว่าเป็นข้อผิดพลาดร่วมกันช่วยแก้ไขปัญหา และในที่สุดก็จะเกิดการพัฒนาในระบบราชการไทยอย่างต่อเนื่องและยั่งยืนต่อไป
รัฐบาลไทย-ข่าวทำเนียบรัฐบาล-ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
วันอาทิตย์ที่ 14 มีนาคม 2564
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
วันนี้ (14 มีนาคม 2564) นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ติดตามสถานการณ์การแก้ไขปัญหาโครงสร้างพื้นฐานให้กับชาวบ้านบางกลอยล่าง ณ ต.ห้วยแม่เพรียง อ.แก่งกระจาน จ.เพชรบุรี ตามนโยบายของรองนายกรัฐมนตรี (พลเอก ประวิตร วงษ์สุวรรณ) และรัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ที่ยืนยันให้เร่งแก้ไขปัญหาโครงสร้างพื้นฐานให้กับชาวบ้านบางกลอยล่าง เพื่อพัฒนาคุณภาพชีวิตให้ชาวบ้านสามารถทํากินในพื้นที่ที่จัดสรรให้ ได้โดยเร็ว
โดยนายจตุพร บุรุษพัฒน์ ปลัดกระทรวงฯ ได้ลงพื้นที่สํารวจสภาพแวดล้อมของพื้นที่โดยรอบบ้านบางกลอยล่าง พร้อมพูดคุยสอบถามถึงสภาพพื้นที่ สภาพปัญหา และสภาพความเป็นอยู่ของชาวบ้านอย่างชัดเจนร่วมกับผู้นําชุมชนทั้ง 2 หมู่บ้าน พร้อมตรวจติดตามการดําเนินงานระบบโครงสร้างพื้นฐานของบ้านโป่งลึกและบ้านบางกลอยล่าง อาทิ โครงการพัฒนาแหล่งน้ําบ้านบางกลอย โครงการพัฒนาระบบผลิตน้ําดื่มจากน้ําบาดาล และการสํารวจแปลงที่ดินทํากิน นอกจากนี้ ยังได้เดินดู
ในโอกาสนี้ นายจตุพร ยังได้แวะเยี่ยมบ้านของ นอแอ๊ะ มีมิ ลูกชายของปู่คออี้ มีมิ อดีตผู้นําทางจิตวิญญาณของชาวบ้านบางกลอย พร้อมมอบข้าวสารและอาหารแห้งให้กับชาวบ้าน และมอบทุนอาหารกลางวันให้กับเด็กนักเรียนโรงเรียนตํารวจตระเวนชายแดนบ้านโป่งลึก-บางกลอย
นายจตุพร กล่าวว่า “วันนี้การทํางานของภาครัฐต้องปรับท่าที ต้องพูดคุยทําความเข้าใจกันด้วยความอะลุ้มอล่วย ส่วนเรื่องไหนที่ผิดกฎหมายก็ต้องว่าไปตามขั้นตอน ต้องชัดเจน ส่วนโครงสร้างพื้นฐานที่เป็นปัญหาอยู่ต้องสะสางโดยเร็ว โดยเริ่มต้นต้องช่วยกันเคลียร์พื้นที่ร่วมกับชุมชน เพื่อให้เกิดการพัฒนาพื้นที่ให้ใช้ประโยชน์จากที่ดินได้ ส่วนเรื่องการพัฒนาแหล่งน้ําเพิ่มเติม ให้เร่งสํารวจและวางระบบกระจายน้ําให้ครอบคลุมพื้นที่ทั้งบ้านโป่งลึกและบ้านบางกลอยล่างต่อไป โดยให้ชาวบ้านในพื้นที่เข้ามามีส่วนร่วมด้วย”
รัฐบาลไทย-ข่าวทำเนียบรัฐบาล-​“รมว.วราวุธ นำทีม ทส. หารือแนวทางลด CO₂ ร่วมกับกระทรวงพลังงาน เพื่อให้ประชาชนมีคุณภาพชีวิตที่ดี”
วันพุธที่ 17 มีนาคม 2564
​“รมว.วราวุธ นําทีม ทส. หารือแนวทางลด CO2 ร่วมกับกระทรวงพลังงาน เพื่อให้ประชาชนมีคุณภาพชีวิตที่ดี”
​“รมว.วราวุธ นําทีม ทส. หารือแนวทางลด CO2 ร่วมกับกระทรวงพลังงาน เพื่อให้ประชาชนมีคุณภาพชีวิตที่ดี”
“รมว.วราวุธ นําทีม ทส. หารือแนวทางลด CO2 ร่วมกับกระทรวงพลังงาน เพื่อให้ประชาชนมีคุณภาพชีวิตที่ดี”
วันที่ 17 มีนาคม 2564 เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมประชุมนโยบายการเปลี่ยนแปลงสภาพภูมิอากาศและการจัดทํายุทธศาสตร์ระยะยาวการปล่อยก๊าซเรือนกระจกต่ําของประเทศไทย (Thailand Long-Term Strategies on Climate Change Mitigation) ร่วมกับหน่วยงานในสังกัดกระทรวงพลังงาน และองค์กรที่เกี่ยวข้อง โดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธาน ณ ห้องบัญชาการยุทธศาสตร์ ชั้น 25 กระทรวงพลังงาน
สําหรับการประชุมครั้งนี้เป็นการประชุมครั้งแรก ในการหารือแนวทางลดก๊าซเรือนกระจกของประเทศไทย โดยมีผู้บริหารหน่วยงานของกระทรวงทรัพยากรธรรมชาติและสิ่งแวดล้อม ได้แก่ นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม นางรุ่งนภา พัฒนภิบูลย์ รองอธิบดีกรมอุทยานแห่งชาติ สัตว์ป่า และพันธุ์พืช นางชญานันท์ ภักดีจิตต์ ผู้ช่วยปลัดกระทรวงทรัพยากรธรรมชาติและสิ่งแวดล้อม นายเกียรติชาย ไมตรีวงษ์ ผู้อํานวยการองค์การบริหารจัดการก๊าซเรือนกระจก เข้าร่วมประชุมด้วย
โดยที่ประชุมได้มีการหารือถึงความร่วมมือระหว่างกระทรวงทรัพยากรธรรมชาติและสิ่งแวดล้อมกับกระทรวงพลังงาน ในการแก้ปัญหาสภาวะก๊าซเรือนกระจก อีกทั้ง ยังได้พิจารณาถึงนโยบายการเปลี่ยนแปลงสภาพภูมิอากาศและการจัดทํายุทธศาสตร์ระยะยาวการปล่อยก๊าซเรือนกระจกต่ําของประเทศไทย ทิศทางการดําเนินงานนโยบายด้านพลังงานของไทย การเข้าสู่ Carbon Neutrality Scenario ในภาคพลังงานของไทยและมุมมองของภาคเอกชน แนวทางการใช้กลไกทางเศรษฐศาสตร์ เพื่อส่งเสริมและขับเคลื่อน Carbon Neutrality Scenario ของไทย
นายวราวุธ กล่าวถึงการประชุมครั้งนี้ว่า นโยบายแก้ปัญหาก๊าซเรือนกระจกนี้มีความสําคัญมาก กระทรวงทรัพยากรธรรมชาติและสิ่งแวดล้อมมีเป้าหมายในการเพิ่มพื้นที่ป่าของประเทศให้ได้ ร้อยละ 40 ของพื้นที่ทั้งหมด แต่จากการคํานวณอัตราการปล่อยก๊าซคาร์บอนไดออกไซด์ (CO2) แล้ว พบว่า ยังไม่เพียงพอต่อการดูดซับก๊าซดังกล่าว ดังนั้นมาตรการที่สําคัญอีกขั้น คือการหาแนวทางในการลดการปล่อยก๊าซคาร์บอนไดออกไซด์ เพื่อให้ประชาชนมีคุณภาพสิ่งแวดล้อมในการดําเนินชีวิตที่ดีต่อไป
“วันนี้ต้องขอบคุณภาคเกษตรกร โดยเฉพาะภาคของอ้อย ซึ่งที่ผ่านมามีการลดการเผาในการเกษตรไปกว่า ร้อยละ 80 และในภาพรวมมีทิศทางที่ดีขึ้น ทั้งนี้ การดําเนินการทั้งหมด จําเป็นต้องเร่งสร้างการรับรู้ ความเข้าใจกับพี่น้องประชาชน โดยมุ่งสร้างผลกระทบต่อวิถีชีวิตของพี่น้องประชาชนให้น้อยที่สุด เพื่อคุณภาพชีวิตของลูกหลานพวกเราในอนาคต” นายวราวุธ กล่าวเพิ่มเติม
นายจตุพร ได้กล่าวเสริมในช่วงท้ายว่า “จําเป็นต้องมีการทําผังพลังงาน เสมือนมีผังเมือง ซึ่งจะเป็นแนวทางให้ทั้ง 2 กระทรวงดําเนินงานได้อย่างราบรื่น บนทิศทางที่ชัดเจนต่อไป”